Potrivit unor comunicate transmise, miercuri, de DIICOT și de IGPR, Poliția Română și Jandarmeria Franceză, sub coordonarea procurorilor DIICOT—Structura Centrală, au organizat, marți, o acțiune vizând destructurarea unei grupări infracționale de criminalitate itinerantă, ai cărei membri sunt cercetați pentru infracțiunile de constituire a unui grup infracțional organizat, furt calificat și tăinuire.